Document ID: 31995R0516

KOMISSION ASETUS (EY) N:o 516/95,
annettu 7 päivänä maaliskuuta 1995,
Yhdistyneen kuningaskunnan lipun alla purjehtivien alusten seidin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
Norjan omalla talousalueella ja Jan Mayenin ympäristön kalastusalueella kalastavien alusten eräiden saaliskiintiöiden jaosta jäsenvaltioiden kesken 31 päivänä maaliskuuta 1995 päättyväksi kaudeksi 20 päivänä joulukuuta 1994 annetussa neuvoston asetuksessa (EY) N:o 3377/94 (2) säädetään vuoden 1995 seitikiintiöistä,
kiintiöiden alaisten kalakantojen saaliiden määrällisistä rajoituksista annettujen säädösten noudattamiseksi komission on tarpeellista vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annetun kiintiönsä, ja
komission tietoon saatettujen tietojen mukaan Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten seitisaaliit ICES-alueiden I ja II a ja b vesillä (Norjan aluevedet pohjoisesta 62. leveyspiiristä pohjoiseen) ovat täyttäneet vuoden 1995 kiintiön; Yhdistynyt kuningaskunta on kieltänyt tämän kalakannan kalastuksen 8 päivästä helmikuuta 1995; tämän vuoksi on tarpeellista noudattaa tätä päivämäärää,
ON ANTANUT TÄMÄN ASETUKSEN:
1 artikla
Yhdistyneen kuningaskunnan lipun alla purjehtivien tai Yhdistyneessä kuningaskunnassa rekisteröityjen alusten seitisaaliiden ICES-alueiden I ja II a ja b vesillä (Norjan aluevedet pohjoisesta 62. leveyspiiristä pohjoiseen) katsotaan täyttäneen Yhdistyneelle kuningaskunnalle vuodelle 1995 osoitetun kiintiön.
Kielletään Yhdistyneen kuningaskunnan lipun alla purjehtivilta tai Yhdistyneessä kuningaskunnassa rekisteröidyiltä aluksilta seidin kalastus ICES-alueiden I ja II a ja b vesillä (Norjan aluevedet pohjoisesta 62. leveyspiiristä pohjoiseen) ja edellä mainittujen alusten tämän asetuksen voimaantulopäivän jälkeen pyytämän seitikannan hallussapitäminen aluksessa, uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 8 päivästä helmikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 1995.

Labels: 18
6